ai4bharat/Pralekha huggingface dataset:
اقلیتی امور کی وزارتت
وقف املاک پر ناجائز قبضہ
نئی دہلی، 7/اپریل 2022 ۔ ترمیم شدہ وقف قانون 1995 کے سیکشن 32 کے التزامات کے مطابق کسی ریاست میں موجود جملہ وقف املاک کی عمومی نگرانی کا حق متعلقہ ریاستی وقف بورڈ  کو ہے اور وقف بورڈ کو ان وقف املاک کے بندوبست کا اختیار حاصل ہے۔ مزید برآں وقف قانون کے سیکشن 54 اور 55 کے مطابق ریاستی وقف بورڈ کے چیف ایگزیکٹیو افسر کو یہ اختیار حاصل ہے کہ وہ وقف املاک کی ناجائز تحویل اور غاصبانہ قبضے کے خلاف قانونی کارروائی کرے۔ اس وزارت کو عام طور پر موصول ہونے والی وقف املاک پر ناجائز قبضے سے متعلق شکایتوں کو ترمیم شدہ وقف قانون 1995 کے التزامات کے مطابق مناسب کارروائی کے لئے متعلقہ ریاستی وقف بورڈوں کو بھیج دیا جاتا ہے۔
مزید برآں اقلیتی امور کی وزارت وقف املاک کے بہتر نظم و نسق اور وقف املاک کو ناجائز قبضوں سے بچانے کے لئے قومی وقف بورڈ ترقیاتی اسکیم  کا نفاذ کرتی ہے۔ کیو ڈبلیو بی ٹی ایس کے تحت وقف املاک کی کمپیوٹر کاری اور ریکارڈس کی ڈیجیٹل کاری، وقف املاک کی جی آئی ایس میپنگ، سینٹرلائزڈ کمپیوٹنگ فیسیلٹی  کے رکھ رکھاؤ، انٹرپرائز ریسورس پلاننگ سالیوشن  اور غیر داخل خارج شدہ  وقف املاک کے میوٹیشن یعنی داخل خارج کے عمل کی تکمیل کے لئے سبکدوش تحصیل داروں / سبکدوش پٹواریوں جیسے افرادی قوت کی تعیناتی اور جی آئی ایس – ڈیجیٹائزیشن سپروائزر، اسسٹنٹ پروگرامر، متولی چینج سپورٹ اسسٹنٹ، متولی ریٹرن سپورٹ اسسٹنٹ، لیزنگ سپورٹ اسسٹنٹ، لیٹیگیشن ٹریکنگ سپورٹ اسسٹنٹ، ٹریکنگ سپورٹ اسسٹنٹ، زونل وقف افسران، سروے اسسٹنٹ اور ڈیٹا انٹری آپریٹر کی تقرری کے لئے ریاستی وقف بورڈروں کو مالی مدد دی جاتی ہے۔ اب تک 802538 غیر منقولہ وقف املاک کا اندراج ڈبلیو اے ایم ایس آئی رجسٹریشن ماڈیول میں کیا گیا ہے اور 254533 وقف املاک کی جی آئی ایس میپنگ کی گئی ہے۔ پہلی مرتبہ 332344 وقف املاک کے ریکارڈس کی ڈیجیٹل کاری کی گئی ہے۔
یہ اطلاع اقلیتی امور کے مرکزی وزیر جناب مختار عباس نقوی نے آج لوک سبھا میں ایک تحریری جواب میں دی۔
وزارات ثقافت
لال قلعہ ، دہلی میں آتم نربھر بھارت مرکز برائے ڈیزائن کی ترقی کے لیے ایس بی آئی-این سی ایف-آئی جی این سی اے نے یادداشت مفاہمت پر دستخط کیے
آتم نربھر بھارت مرکز برائے ڈیزائن  پروجکٹ کا مقصد ایسے مصنوعات کو اجاگر کرنا، فروغ دینا اور اس کا انعقاد کرنا ہے جن پر جغرافیائی اشاراتی علامت ہو ، اس لیے کہ اس سے ایک مخصوص جغرافیائی اصل جواسُ علاقے کی منفرد خصوصیات سے پُر ہو، کا پتہ چلتا ہے۔ اس پہل کے ذریعہ جی آئی مصنوعات کے لیے اضافی اقتصادی قیمت کا تصور کیا گیا ہے اور ہندوستان سے جی آئی مصنوعات کا راستہ آتم نربھر بھارت کی کامیابی کے لیے ہمواار ہوتا ہے۔ مناسب طریقے سے آتم نربھر بھارت مرکز برائے ڈیزائن، کہا جانے والا مثال نہیں پیش کرے گا بلکہ کاریگروں اور خاکہ سازوں کے درمیان پیش کردہ نوادرات کے لیے ایک جامع، ایک مخصوص بازار سے ہم آہنگ ہوگا ۔ چونکہ ہم لوگ اس سال ہندوستان کی آزادی کے 75 سال کا جشن منا رہے ہیں۔ اس لیے یہ مرکز مستقبل کی نسلوں کے لیے ایک مالا مال میراث کی تخلیق کرے گاجو صدیوں پرانی روایات سے پُر ہوگی۔ اے بی سی ڈی پروجکٹ آئی سی این سی اے کے ذریعہ نافذ کیا جا رہا ہے جو وزارت ثقافت کے تحت ایک خود مختار تنظیم ہے۔
وزرات ثقافت قومی ثقافتی فنڈ جو خیراتی وقف ایکٹ 1890 کے تحت 28 نومبر 1996 کو نوٹیفائی شدہ ایک ٹرسٹ ہے، کہ ذریعہ بنیادی مینڈیٹ رکھتی ہے کی ورثہ کے شعبے میں شراکت داری قائم کرے اور اسے فروغ دے نیز مادی اور غیر مادی ورثہ کی حفاظت اور بحالی کے لیے وسائل اکٹھا کرے۔ این سی ایف  کو دیے جانے والے تمام عطیات کو 1961 کے انکم ٹیکس ایکٹ کے 80 جی سیکشن کے تحت 100 فیصد ٹیکس کا استثنا حاصل ہے۔
این سی ایف اس پروجکٹ کی حمایت کے لیے اسٹیٹ بینک آف انڈیا تک پہنچی ۔ ایس بی آئی نے اے بی سی ڈی پروجکٹ کو نافذ کرنے کی غرض سے 100 کروڑ روپیے کی عطیہ کے ساتھ سی ایس آر کے تحت اس پروجکٹ کو اسپانسر کرنے پر اتفاق کیا ہے۔
ایل -1 بیرک ، لال قلعہ دہلی میں آتم نربھر بھارت مرکز برائے ڈیزائن کی ترقی کے لیے اسٹیٹ بینک آف انڈیا ، اندراگاندھی مرکز برائے فنون لطیفہ اور قومی ثقافتی فنڈ کے درمیان ایک سہ فریقی یادداشت مفاہمت پر دستخط کیے گئے ہیں۔
صحت اور خاندانی بہبود کی وزارت
کوویڈ 19 وبا کے دوران آشا کارکنوں کی فلاح و بہبود
نئی دہلی،27 جولائی 2021: مالی سال 20-2019 کے دوران کوویڈ 19 مینجمنٹ اینڈ کنٹرول کے قومی صحت مشن کے تحت ریاستوں /مرکز کے زیر انتظام علاقوں کو 1113.21 کروڑ روپے کی رقم جاری کی گئی اور مالی سال 2020-21 کے دوران "بھارت کوویڈ 19 ہیلتھ نظام کی تیاری اور ہنگامی رسپانس پیکیج" کے تحت 8,147.28 کروڑ روپے جاری کیے گئے۔
تمام ریاستوں /مرکز کے زیر انتظام علاقوں سے درخواست کی گئی کہ وہ اس بات کو یقینی بنائیں کہ کوویڈ 19 وبا کے دوران آشا کارکنوں کو معمول اور دیگر سرگرمیوں کی ترغیب کے طور پر 2000 روپے دیے جائیں۔ مزید برآں ریاستوں اور مرکز کے زیر انتظام علاقوں سے یہ بھی کہا گیا کہ وہ جننی سرکشا یوجنا کی بنیاد پر اس وبا کے دوران قومی/ریاستی قواعد کے مطابق، گھر میں مقیم نوزائیدہ بچوں کی دیکھ بھال کے لیے ان کی جانب سے کی جانے والی سرگرمیوں وغیرہ کے لیے کام پر مبنی مراعات فراہم کریں۔
کوویڈ 19 وبا کے دوران آشا کارکنوں کی جانب سے اہم تعاون کے پیش نظر ریاستوں کو مشورہ دیا گیا تھا کہ وہ کوویڈ 19 سے متعلق کام میں مصروف آشا کارکنوں کو ماہانہ 1000 روپے اضافی دیں، اور اس کے لیے جنوری 2020 سے "کوویڈ 19 صحت نظام کی تیاری اور ہنگامی رسپانس پیکیج" کا استعمال کریں۔ وزیر اعظم غریب کلیان پیکج کے تحت آشا کارکنوں سمیت تمام صحت کارکنوں کے لیے انشورنس اسکیم نافذ کی گئی ہے۔ یہ انشورنس اسکیم کوویڈ 19 سے متعلق ڈیوٹی کے سلسلے میں موت کی صورت میں 50 لاکھ روپے کا انشورنس کور فراہم کرتی ہے۔ ریاستوں /مرکز کے زیر انتظام علاقوں سے موصولہ اطلاعات کے مطابق مارچ 2021 تک آشا کے کل 8 لاکھ 78 ہزار 71 کارکنوں، آشا سہولت کاروں اور دیگر کمیونٹی رضاکاروں کو اضافی کوویڈ 19 ادائیگیاں موصول ہوئی ہیں۔ ریاستوں /مرکز کے زیر انتظام علاقوں کی جانب سے کسی تاخیر کے سلسلے میں کوئی رپورٹ نہیں ہے۔
جون 2021 تک وزیر اعظم غریب کلیان پیکج  کے تحت آشا کارکنوں کے 43 دعووں کے لیے فنڈز دیے گئے ہیں۔ ریاستوں /مرکز کے زیر انتظام علاقوں کی جانب سے فنڈز کی تقسیم میں کسی تاخیر کی کوئی اطلاع نہیں ہے۔
آشا کارکن سوشل سیکورٹی کوڈ اور ویجز کوڈ 2020 کے تحت شامل نہیں ہیں۔ وہ صحت رضاکاروں کے تحت آتے ہیں اور کام پر مبنی مراعات کے اہل ہیں۔ آشا کارکنوں کو مندرجہ ذیل فوائد دیے گئے ہیں:
-
پردھان منتری جیون جیوتی بیمہ یوجنا  کے تحت بیمہ یافتہ کی موت کی صورت میں 2 لاکھ روپے  سالانہ پریمیم حصے کا فائدہ۔
-
پردھان منتری سرکشا بیمہ یوجنا کے تحت مستقل معذوری یا حادثاتی موت کے لیے 2 لاکھ روپے کا فائدہ، جزوی معذوری کے لیے ایک لاکھ روپے 
-
پردھان منتری شرم یوگی مان دھن  کے تحت 60 سال کی عمر کے بعد 3,000 روپے ماہانہ پنشن کا فائدہ۔ بھارت سرکار کی جانب سے 50 فیصد اور مستفیدین کی جانب سے 50 فیصد حصہ)۔
یہ معلومات صحت و خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں دی ہیں۔
وزارت خزانہ
محکمہ انکم ٹیکس کی ممبئی میں تلاشی مہم
نئی دہلی۔ 15 دسمبر محکمہ انکم ٹیکس نے 08.12.2021 کو اثاثوں کی تعمیر نو چارکمپنیوں کی تلاشی اور ضبطی کی کارروائیاں کیں۔ ممبئی، احمد آباد، دہلی وغیرہ میں پھیلے ہوئے کل 60 مقامات کا احاطہ کیا گیا ہے۔
تلاشی کی کارروائی سے یہ بات سامنے آئی ہے کہ اے آر سی نے قرض دینے والے بینکوں سے غیر فعال اثاثہ یعنی نان پرفارمنگ ایسٹس  حاصل کرنے میں مختلف غیر منصفانہ اور جعلسازی پر مبنی تجارتی طریقوں کو اپنایا تھا۔ یہ پایا گیا ہے کہ قرض لینے والے گروپوں اور اے آر سی کے درمیان ایک ناپاک گٹھ جوڑ موجود ہے اور اس عمل میں، شیل / فرضی خدشات کا پیچیدہ طریقہ استعمال کیا گیا ہے۔ اے آر سی کے ذریعہ جس رقم پر این پی اے حاصل کیا گیا ہے وہ مذکورہ اثاثہ/این پی اے کا احاطہ کرنے والی کولیٹرل سیکیورٹیز کی حقیقی قیمت سے بہت کم پائی گئی ہے۔
تلاشی کے دوران یہ بات سامنے آئی ہے کہ دباؤ والے اثاثوں/این پی اے کو حاصل کرنے کے لیے قرض دینے والے بینکوں کو اے آر سی کے ذریعہ کم سے کم نقد ادائیگی عام طور پر قرض لینے والے گروپ کے فنڈ کا استعمال کرتی رہی ہے۔ اس طرح کے فنڈ قرض لینے والے گروپ کے زیر کنٹرول فرضی کمپنیوں کی کئی پرتوں کے ذریعہ یا حوالہ چینل کے ذریعہ بھیجے گئے ہیں۔
یہ بھی پتہ چلا ہے کہ اے آر سی ان اثاثوں کو ٹھکانے لگانے کے لیے غیر شفاف طریقے اپنا رہے ہیں جو ان کے ذریعہ بینکوں سے حاصل کیے گئے تھے۔ اکثر و بیشتر بنیادی اثاثے اسی قرض لینے والے گروپ کے ذریعہ دوبارہ حاصل کیے گئے تھے، حالانکہ وہ ان کی حقیقی قدروں کا ایک حصہ تھا۔ اے آر سی نے مشاورتی رسیدوں یا غیر محفوظ قرضوں/سرمایہ کاری کی آڑ میں اصل منافع کو اپنے متعلقہ خدشات کی طرف موڑ کر بنیادی اثاثوں کو ضائع کرنے پر منافع کو مخفی رکھا ہے۔ اس طریقہ کار کے ذریعہ ، اے آر سی نے نہ صرف واجب الادا ٹیکسوں کی ادائیگی سے بچایا ہے بلکہ قرض دینے والے بینک  کو ان کے حقیقی منافع سے بھی محروم کر دیا ہے۔
اے آر سی میں سے ایک کے پاس پروموٹر کے قابل اعتماد ملازمین کی تحویل سے برآمد ہونے والے ایک پین ڈرائیو میں ٹیلی اکاؤنٹنگ سافٹ ویئر پر اکاؤنٹس کے متوازی سیٹ پایا گیا۔ اکاؤنٹس کے اس متوازی سیٹ میں 850 کروڑ روپے سے زیادہ کے مجموعی نقدکی لین دین شامل ہے۔ تلاشی کے دوران ہاتھ سے لکھی ہوئی ڈائریاں بھی ملی ہیں، جن میں تفصیلی اندراجات پروموٹر گروپ کے ذریعہ لین دین کو دانستہ طور پر پوشیدہ رکھنے کے عمل اور اس کے لیے درمیانی افراد کے نیٹ ورک کے استعمال کی تصدیق کرتے ہیں۔ اثاثوں کو حاصل کرنے کے لیے آف شور ڈھانچے کے ذریعہ رقوم کی منتقلی کے شواہد بھی موجود ہیں۔
تلاشی مہم کے دوران 4 کروڑ روپے ضبط کئے گئے ہیں۔ انکم ٹیکس اور متعلقہ ایکٹ کے تحت خلاف ورزیوں کا پتہ لگانے کے لیے ضبط کیے گئے دستاویزی اور ڈیجیٹل شواہد کی بڑی مقدار کا مزید تجزیہ کیا جا رہا ہے۔
مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ س ا (
U-14335
(Visitor Counter : 116
محنت اور روزگار کی وزارت
سنٹرل بورڈ ٹرسٹیز  ای پی ایف نےمالی سال 23-2022 کے لئے ای پی ایف صارفین کےلئے 8.15 فیصد کی شرح سود کی سفارش کی
محنت روزگار اور ماحولیات، جنگلات اورآب و ہوا میں تبدیلی کے مرکزی وزیر جناب بھوپیندر یادو کی قیادت میں آ ج دہلی میں سینٹرل بورڈ ا ٓف ٹرسٹیز، ای پی ایف کی 233 ویں میٹنگ منعقد ہوئی جس میں محنت اور روزگار ، پٹرولیم اور قدرتی گیس کے مرکز وزیر مملکت جناب رامیشور تیلی  اور لیبر اور روزگار کی سکریٹری محترمہ آرتی آہوجہ  کی مشترکہ نائب صدارت او رممبر سکریٹری محترمہ نیلم شامی راؤ، سینٹرل پی ایم کمشنر بھی موجود تھے۔
سینٹرل بورڈ نے مالی سال 23-2022 کے لئے ممبروں کے کھاتوں میں جمع ا ی پی ایف پر کریڈٹ کرنے کے لئے 8.15 فیصد کاسالانہ شرح سود کی سفارش کی ہے ۔ شرح سودوزارت کی منظوری کے بعد سرکاری گزٹ میں باضابطہ طور پر نوٹیفائی کردیا جائے گا جس کے بعد ای پی ایف او صارفین کے کھاتوں میں ڈالے گی ۔
سی بی ٹی نے حفاظتی اقدامات کے لیے نمو اور اضافی فنڈ دونوں میں توازن رکھنے والی رقم کی سفارش کی ہے۔ 8.15 فیصد کی تجویز کردہ اضافہ شرح سود کی حفاظت کے ساتھ ساتھ اراکین کی آمدنی میں اضافے کی ضمانت دیتی ہے۔ درحقیقت، شرح سود 8.15 فیصد اور 663.91 کروڑ کا سرپلس گزشتہ سال سے زیادہ ہے۔
بورڈ کی سفارش میں تقریبا 11 لاکھ کروڑ روپئے کی کل اصل رقم پر ممبروں کےکھاتوں میں 90 ہزا رکروڑ روپئے سے زیادہ کی تقسیم شامل ہے جو مالی 22-2021 میں باالترتیب 7742484 کروڑ روپئے اور 9.56 لاکھ کروڑ روپئے تھی ، تقسیم کے لئے سفارش کی گئی کل ا ٓمدنی اب تک سب سے زیادہ ہے ۔آمدنی میں اضافہ اور اصل رقم بالترتیب 16 فیصد اور 15 فیصد سے زیادہ ہے جبکہ اس کے مقابلے مالی سال 22-2021 میں کم تھی۔
ای پی ایف او برسوں سے کم سے کم کریڈٹ رسک کے ساتھ مختلف اقتصادی سلسلوں کے ذریعہ اپنے ممبروں کو زیادہ آمدنی تقسیم کرتارہاہے۔ ای پی ایف او سرمایہ کاری کی کریڈل پروفائل کاخیال رکھتے ہوئے ای پی ایف او کی شرح سود دیگر قابل مقابلہ سرمایہ کاریوں سے زیادہ ہے ، جو صارفین کے لئے دستیاب ہیں ۔ ای پی ایف او نے مسلسل سرمایہ کاری کےلئے ایک متوازن طریقہ کار اپنایا ہے ۔ اضافہ اور احتیاط کے طریقہ کار کے ساتھ اصول کے تحفظ اور سیفٹی پر سب سے زیادہ زور دیا ہے ۔
ای پی ایف او سماجی تحفظ کی سب سے بڑی تنظیم میں سے ایک ہونے کے ناطے ایکویٹی اور کیپٹل مارکیٹس میں اتار چڑھاؤ کے دوران بھی اپنے صارفین کو اعلیٰ یقینی شرح سود کے ساتھ برقرار رکھنے اور فراہم کرکے اپنے مقصد پر قائم ہے۔ ای پی ایف او کے بعد سرمایہ کاری کے قدامت پسند لیکن ترقی پسند نقطہ نظر کے امتزاج نے اسےپی ایف اراکین کے لیے ایک دانشمندانہ متبادل بنا دیا ہے۔
اسٹیل کی وزارت
آر آئی این ایل میں ویجیلنس بیداری ہفتہ کی اختتامی تقریب اختتام پذیر ہوئی
سی وی سی کی ایڈیشنل سکریٹری ڈاکٹر پروین کماری سنگھ، نےاحتیاطی ویجیلنس اقدامات کے لئے آر آئی این ایل کی ستائش کی
آر آئی این ایل میں منعقدہ ویجیلنس بیداری ہفتہ کی اختتامی تقریب آج وشاکھاپٹنم اسٹیل پلانٹ میں اختتام پذیر ہوئی۔ سنٹرل ویجیلنس کمیشن کی ایڈیشنل سکریٹری ڈاکٹر پروین کماری سنگھ نے حاظرین سے خطاب کیا اور ’’بدعنوانی سے نمٹنے کے لیے کثیر جہتی حکمت عملی‘‘ پر تقریر کی۔
ڈاکٹر پروین کماری سنگھ نے بہت سے موضوعات کا اپنی تقریر میں احاطہ کیا۔ انہوں نے آر آئی این ایل ، وشاکھاپٹنم اسٹیل پلانٹ، کو سرسبز ماحول، اعلیٰ معیارِ زندگی، قابل افرادی قوت، ٹیکنولوجی کی ترقی، اور بنیادی ڈھانچے کے لیے اس کی اہم اور پائیدار کوششوں کے لیے ستائش کی۔ انہوں نے مختلف ویجیلینس سرگرمیوں، سی وی سی کی توقعات، تعزیری بمقابلہ احتیاطی ویجیلینس، اور ملک کی نوجوان افرادی قوت کی ذمہ داریوں، صلاحیتوں، ترقی بمقابلہ بدعنوانی، اخلاقیات، اور بدعنوانی سے پاک ہندوستان کی تعمیر میں اچھی حکمرانی کے بارے میں بتایا۔
حاضرین سے خطاب کرتے ہوئے، آر آئی این ایل کے سی ایم ڈی جناب اتل بھٹ نے کارپوریٹ مینجمنٹ میں شفافیت پر زور دیا۔ انہوں نے ڈیجیٹائزیشن کے ذریعے اپنےکاموں کو تبدیل کرنے کے لیے آر آئی این ایل کلیکٹیو کی تعریف کی، جس سے زیادہ موثر اور کسٹمر پر مرکوز کام ہو گا۔ انہوں نے آر آئی این ایل وژاگ اسٹیل میں آئی ٹی انفراسٹرکچر کے نفاذ اور استعمال کی تعریف کی۔ وزیر اعظم جناب نریندر مودی کے پیغام کے مطابق، جس میں انہوں نے بدعنوانی سے نمٹنے کے لیے ہمارے کام کاج کے واسطے ٹیکنالوجی سے فائدہ اٹھانے کا ذکر کیا تھا، آر آئی این ایل کے سی ایم ڈی نے بتایا کہ وہ کارپوریٹ مہارت کے لیے ٹیکنالوجی کا فائدہ اٹھانے کے صحیح راستے پر گامزن ہے۔
آر آئی این ایل کے چیف ویجیلنس آفیسر جناب بی وشواناتھ نے آر آئی این ایل میں ویجیلینس کے اقدامات کی تعریف کی۔ انہوں نے مختلف سرکاری ایجنسیوں کی طرف سے فراہم کردہ پالیسیوں اور رہنما خطوط کو مسلسل اپ ڈیٹ کرنے اور تنظیم کے کام کاج میں ان کو اپنانے پر زور دیا۔
پروگرام کے دوران آر آئی این ایل کے عہدیداروں اور ان کے اہل خانہ کے ذریعہ معززین اور مہمانوں کے سامنے بدعنوانی سے نمٹنے کی ضرورت پر ایک شیڈو پلے پیش کیا گیا۔
اختتامی پروگرام کے دوران، آر آئی این ایل ۔ وی ایس پی کے آئی ٹی اور ای آر پی محکموں کے ذریعہ تیار کردہ ویجیلنس کلیئرنس سے متعلق ایک سافٹ ویئر آن لائن ایپلی کیشن کا افتتاح سی وی سی کی ایڈیشنل سیکرٹری نے کیا۔ انہوں نے اس سلسلے میں آر آئی این ایل افسران کی تعریف کی، جس سے کام کاج میں شفافیت، کارکردگی اور کسٹمر پر مرکوز نقطہ نظر آتا ہے۔ پروگرام کے دوران صدر، نائب صدر، وزیر اعظم اور سنٹرل ویجیلنس کمشنر کے پیغامات پڑھ کر سنائے گئے۔
ڈاکٹر پروین کماری سنگھ، جناب اتل بھٹ اور آر آئی این ایل کے ڈائریکٹرز نے ویجیلنس بیداری ہفتہ، 2022 کے دوران آر آئی این ایل۔ وی ایس پی کی طرف سے کرائے گئے مقابلوں میں جیتنے والوں کو انعامات دئیے۔
۔۔۔۔۔۔۔۔۔۔۔
ش ح۔ا گ۔ن ا۔
U- 12237
(Visitor Counter : 81
وزارت دفاع
وزیر دفاع راجناتھ سنگھ کی سربراہی میں دفاعی سازو سامان کی خریداری سے متعلق کونسل نے میک ان انڈیا کو تقویت دینے کے لئے خریداری کی بہت سی تجاویز کو منظوری دی
نئی دہلی، 21 جنوری / وزیر دفاع جناب راجناتھ سنگھ کی قیادت میں دفاعی سازو سامان کی خریداری سے متعلق کونسل کی آج ایک میٹنگ ہوئی جس میں مسلح افواج کے لئے ضروری دفاعی سازو سامان کی خریداری کے لئے بہت سے نئے اور موجودہ تجاویز پر غوروخوض کیا گیا۔کونسل کی 2020اور دفاعی اسٹاف کے سربراہ کی تشکیل کے بعد یہ پہلی میٹنگ ہے۔
ملک میں ہی دفاعی سازو سامان تیار کرنے کو فروغ دینے کی غرض سے ڈی اے سی نے گھریلو وسائل سے ہی 5100 کروڑ روپے سے زیادہ مالیت کے دفاعی سازو سامان اور آلات کی خریداری کے لئے اپنی منظوری دے دی ہے۔ ان میں فوج کے لئے جدید ترین الیکٹرانک جنگ نظام اور سازو سامان شامل ہیں جسے دفاعی تحقیق اور ترقی کی تنظیم ڈی آر ڈی او کی طرف سے ڈیزائن کیاگیا ہے اور ہندوستانی صنعت کے ذریعہ تیار کیا گیا ہے۔ یہ نظام ریگستان اور میدانی علاقوں میں استعمال کیاجائے گا اور یہ مواصلات اور الیکٹرانک وار فیئر کے دیگر شعبوں میں فیلڈ فار میشنز کے لئے جامع الیکٹرانک سپورٹ اور جوابی اقداماتی صلاحیتیں فراہم کرے گا۔
ڈی اے سی نے فوج کو ڈی مائنگ کی اہم صلاحیت فراہم کرتے ہوئے ٹی۔ 72 اور ٹی۔90 ٹینکوں کے لئے ڈی آر ڈی او کے ذریعہ ڈیزائن کرنا، ٹرول اسمبلیز کی پورٹو ٹائپ ٹیسٹنگ کو بھی منظوری دے دی۔
ایک اور اہم قدم کے طور پر ڈی اے سی نے انڈین اسٹرئیجٹک پارٹنر اور پوٹینشنل اوریجنل اکوپمنٹ مینوفیکچررس کی شارٹ لسٹنگ کو منظوری دے دی ہے جو کہ ہندوستان میں چھ روایتی آبدوزوں کی تعمیر کے لئے اسٹریئجٹک پارٹنر کے ساتھ اشتراک کریں گے۔ یہ پروگرام اسٹریئجٹک پارٹنر شپ ماڈل کے تحت جاری ہے۔ جو 2017 میں شروع کیاگیا ہے۔تاکہ دفاعی سیکٹر میں میک ان انڈیا کو ایک بڑی تقویت دی جاسکے۔ توقع ہے کہ اسٹریئجٹک پارٹنر ملک میں ایک ماحولیاتی نظام قائم کرنے میں ایک نمایاں رول ادا کرے گا۔ایس پی ماڈل کا مقصد ہندوستان کو دفاعی سازو سامان کے لئے ایک مینو فیکچرنگ ہب کے طور پر فروغ دینا ہے۔ اس کے علاوہ برآمدات کو فروغ دینے کے علاوہ مسلح افواج کی مستقبل کی ضروریات کو پورا کرنے کے اہل آر اینڈ ڈی ایکو سسٹم اور ایک صنعت قائم کرنا بھی ہے۔
ڈی اے سی نے دفاعی خریداری کے طریقہ کار میں ڈیفنس ایکسلینس کے لئے اختراعات کی شمولیت کو بھی منظوری دے دی ہے۔ یہ مسلح افواج کے لئے سرمایہ کی حصولی کے لئے ایک راہ دکھائے گا اور آئی ڈی ای ایکس کے لئے کام کرنے والے اسٹارٹ اپس اور اختراع کاروں کو اپنی ابتدائی کوششوں کے لئے بہت بڑی سہولت فراہم کرے گا۔
آج کے فیصلے سی ڈی ایس اور فوجی امور کے نو تشکیل شدہ محکمے کو دیئے گئے مینڈیڈ کو دھیان میں رکھتے ہوئے خدمات کے ذریعہ ملک میں تیار کردہ ہارڈ ویئر کے استعمال کو فروغ دینے کے لئے ہے۔
۔۔۔۔۔۔۔۔۔۔۔
U – 294
(Visitor Counter : 106
مکانات اور شہری غریبی کے خاتمے کی وزارت
کفایتی ہاؤسنگ کے لئے جدید ٹیکنالوجی
نئی دہلی 11 اگست2021:
پردھان منتری آواس یوجنا شہری  کے تحت ، ایک ٹیکنالوجی سب- مشن  قائم کیا گیا ہے جس کا مقصد مختلف ریاستوں/ مرکز کے زیر انتظام علاقوں میں مکانات کی تیزی سے اور معیاری تعمیر کے لئے جدید ، اختراعی اور گرین ٹکنالوجیز اور تعمیراتی سازوسامان کو اپنانے کے لئے سہولت فراہم کرناہے۔حکومت کے ذریعہ اٹھائے گئے اقدامات کی تفصیلات مندرجہ ذیل ہیں : ۔
- ٹی ایس ایم کے تحت ہاوسنگ اور شہری امور کی وزارت  نے گلوبل ہاؤسنگ ٹیکنالوجی چیلنج انڈیا شروع کیا ہے جس کا مقصد پوری دنیا سے ٹکنالوجی کی شناخت کرنا او راختراعی ٹکنالوجی کو مرکزی دھارے میں لانا ہے جو کہ آفات کو برداشت کرسکیں، پائیدار ہوں، کفایتی ہوں اور ملک کے مختلف جغرافیائی اور آب و ہوا سے متعلق حالات کے مطابق تیزی سے خود کو ڈھالنے والی ہوں۔جی ایس ٹی انڈیا کے تحت چھ زمروں میں پوری دنیا سے 54 اختراعی ٹکنالوجیزمنتخب کی گئی ہیں۔
- جی ایچ ٹی سی – انڈیا کے تحت نشان زد اختراعی تعمیراتی ٹکنالوجیزکے مظاہرے کی غرض سے، 6 ریاستوں یعنی مدھیہ پردیش  ، گجرات  ، تمل ناڈو  ، جھارکھنڈ  تریپورہ  اور اتر پردیش  میں وسیع تر اپنانے اور ہاؤسنگ اور رئیل اسٹیٹ سیکٹر کے ذریعہ اس پر عمل کرنے کے لئے چھ مخصوص ٹکنالوجیز کا استعمال چھ لائٹ ہاوس پروجیکٹ  کررہے ہیں۔
- ایم او ایچ یو اے بھی ملک کے مختلف حصوں میں مظاہرہ کے طور پر ہاوسنگ پروجیکٹس  پر کام کررہی ہے جس میں اختراعی ، متبادل اور پائیدار ٹکنالوجی کا استعمال کررہی ہے تاکہ بڑے پیمانے پر ان کی قبولیت میں مدد مل سکے۔
- ایم او ایچ یو اے نے شہری مائیگرینٹ/ غریبوں کی رہائش میں سہولت کے لئے پی ایم اے وائی – یو کی ایک سب اسکیم افورڈیبل رینٹل ہاوسنگ کامپلیکس  بھی شروع کی ہے ۔ اس اسکیم کے تحت60 ہزار فی مکان  کی ٹکنالوجی انوویشن گرانٹ ، ایک لاکھ روپئے  اور 20 ہزار روپئے فی ڈورمیٹری بیڈکا التزام کیا گیا ہے تاکہ اختراعی ابھرتے ہوئے تعمیراتی نظام کا استعمال ہوسکے جو اے آر ایچ سیزکی تیزی سے تعمیر ، بہتر ڈھانچہ جاتی اور فنکشنل کارکردگی میں مدد کرسکے۔
- تقریباً 16 لاکھ مکانات مختلف ریاستوں / مرکز کے زیر انتظام علاقوں میں پی ایم اے وائی –یو اور دیگر اسکیموں کے تحت اختراعی اور متبادل ٹکنالوجی کے استعمال سے تعمیر کئے جارہے ہیں۔
یہ اطلاع ہاوسنگ اور شہری امور کی وزارت میں وزیر مملکت جناب کوشل کشور نے آج راجیہ سبھا میں ایک تحریری جواب میں دی۔
بجلی کی وزارت
پی ایف سی نے ہندوستان کا پہلا یورو گرین بانڈ جاری کیا
پاور فنانس کارپوریشن لمیٹڈ ، پاور سیکٹر کی معروف این بی ایف سی ، نے 13.09.2021 کو اپنا پہلا یورو 300 ملین 7 سالہ یورو بانڈ جاری کیا ہے۔ حاصل شدہ1.841 فیصد کی قیمت – یورومنڈیوں میں کسی بھارتی اجرا کار کے ذریعہ لگائی گئی ابتدائی سب سے کم رقم ہے۔
یہ بھارت کی طرف سے یورو کے نام سے گرین بانڈ کا پہلا اجرا ہے۔ مزید یہ کہ یہ کسی بھارتی این بی ایف سی کی طرف سے پہلا یورو جاری کرنے اور 2017 کے بعد بھارت کی طرف سے پہلا یورو بانڈ جاری کرنے کا خاص موقع ہے۔
ایشیا اور یورپ کے ادارہ جاتی سرمایہ کاروں کی جانب سے جاری ہونے والے شرکت سے 82 کھاتوں کے ساتھ اس اجراء کو 2.65 گنا زیادہ بار اوور سبسکرائب کیا گیا۔
سٹرک ٹرانسپورٹ اور شاہراہوں کی وزارت
گاڑیوں کی چوری کی شکایت کے لیے آن لائن پورٹل
نئی دہلی، 09 دسمبر 2021:
گاڑیوں ، موبائل فونس اور دستاویزات کی چوری کی شکایت کے لیے پانچ ریاستوں/ مرکز کے زیر انتظام علاقوں، دلی، مدھیہ پردیش، اوڈیشہ، راجستھان اور اترپردیش کو آن لائن ای۔ایف آئی آر درج کرانے کی سہولت فراہم کی گئی ہے۔ اگرچہ ان ریاستوں کے شہری کا نام ان پورٹلوں پر درج ہے۔
ریاستوں/ مرکز کے زیرانتظام علاقوں کو یہ سہولت فراہم کرنے کے لیے قومی جرائم ریکارڈ بیورو نے دہلی اور اترپردیش کے ای ۔ایف آئی آر میوڈول کے سورس کوڈ اور معیاری آپریٹنگ طریقہ کار کو تمام ریاستوں اور مرکز کے زیر انتظام علاقوں کو مشترک کیا ہے، تاکہ ان ریاستوں کے شہری آن لائن ای۔ ایف آئی آر سہولت کا فائدہ اٹھا سکیں۔
سڑک، ٹرانسپورٹ اور قومی شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں یہ معلومات فراہم کی۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر نے جی ٹوئنٹی ڈیولپمنٹ ورکنگ گروپ کے ذیلی پروگرام سے خطاب کرتے ہوئے ترقی کے لیے ڈیٹا کی اہمیت کو اجاگر کیا
ہندوستانی جلد ہی ڈیٹا گورننس فریم ورک پالیسی کے تحت جمع کردہ اور ہم آہنگ کردہ گمنام ڈیٹا سیٹ کی بڑی شکلوں کو جمع کرنا شروع کر دے گا: جناب راجیو چندر شیکھر
ہمیں ڈیجیٹل معیشت کو اعتماد اور تحفظ کے مشترکہ منشور کے ذریعے دیکھنا چاہیے: جناب راجیو چندر شیکھر
الیکٹرانکس اور انفارمیشن ٹکنالوجی اور ہنرمندی کے فروغ اور صنعت کاری کے وزیر مملکت جناب راجیو چندر شیکھر نے کہا ہے کہ حکومت ہند جلد ہی نیشنل ڈیٹا گورننس فریم ورک پالیسی کے تحت یکساں اور ہم آہنگ گمنام ڈیٹا سیٹ جمع کرنا شروع کرے گی۔
جناب راجیو چندر شیکھر غیر روایتی طور پر جی-20 ڈیولپمنٹ ورکنگ گروپ سے خطاب کر رہے ہیں۔
وزیر موصوف آج ممبئی میں منعقدہ جی-20 چوٹی کانفرنس کے تحت ترقیاتی کاموں سے متعلق ورکنگ گروپ کی کانفرنس سے ویڈیو کانفرنس کے ذریعے خطاب کر رہے تھے۔کانفرنس کا انعقاد ڈیٹا فار ڈیولپمنٹ کے موضوع پر کیا گیا تھا۔ ہندوستان کے جی-20 کی صدارت سنبھالنے کے بعد یہ جی-20 ترقیاتی ورکنگ گروپ کی پہلی باضابطہ میٹنگ ہے۔
انہوں نے کہا کہ ہندوستان کے پاس ایک متحرک اسٹارٹ اپ ماحولیاتی نظام اور ایک مضبوط مصنوعی ذہانت کا ماحولیاتی نظام ہے۔ لہذا ہم توقع کرتے ہیں کہ کمپنیاں اپنے مصنوعی ذہانت کے ماڈلز کی تربیت کے لئے اس بڑے ڈیٹا بیس کو تیزی سے استعمال کریں گی۔ انہوں نے کہا کہ ‘‘ہم جدت کو فروغ دینا اور زیادہ مؤثر پالیسی اور عملی حل سامنے لانا چاہتے ہیں’’۔
جناب راجیو چندر شیکھر نے انطباقی ترقی کے لئے ڈیجیٹل ڈیٹا اور ڈیٹا پر مبنی اقدامات کی اہمیت کو اجاگر کیا اور ڈیٹا کے غلط استعمال کے خلاف ضروری حفاظتی اقدامات کرنے اور اس مقصد کے لئے ایک فریم ورک بنانے کی ضرورت پر روشنی ڈالتے ہوئے وزیر موصوف نے مزید کہا کہ ‘‘ہمیں ڈیجیٹل معیشت کو اعتماد اور تحفظ کے مشترکہ منشور کے ذریعے دیکھنا چاہیے۔ ہمیں ٹیکنالوجی، ڈیجیٹل انٹرنیٹ اور بالفعل ڈیٹا کے لئے ایک نیا بین اقوامی فریم ورک بنانے کے لئے مل کر کام کرنا چاہیے جو عوامی بھلائی اور پائیدار ترقی کو مرکزی دھارے میں لائے۔’’
انہوں نے مزید کہا کہ جدید ٹیکنالوجی کے ذریعے ڈیٹا سیٹوں کے استعمال کے دور رس اثرات مرتب ہوں گے اور اس سے نچلی سطح پر ترقیاتی کاموں کو فائدہ پہنچے گا اور ڈیجیٹائزیشن کا دائرہ وسیع ہوگا۔
انہوں نے کہا کہ طویل مدتی ترقی کے لئے ترقی یافتہ اور ترقی پذیر اقوام کو مل کر کام کرنے کی ضرورت ہے۔ یہ بہت اہم ہے کہ ہم ایک طرف تو ڈیٹا کی خودمختاری اور تحفظ کے درمیان صحیح توازن ڈھونڈیں اور دوسری جانب ڈیٹا مشترکات کا تصور سامنے لائین جس سے عالمی برادری کو فائدہ پہنچا سکے۔
زراعت اور کاشتکاروں کی فلاح و بہبود کی وزارت
ایم ایس پی پر خریداری
سرکار نے ایف سی آئی اور ریاستی ایجنسیوں کے ذریعے گندم اور دھان میں کم از کم امدادی قیمتیں دی ہیں۔ اس اسکیم کے تحت، کاشتکاروں کی رجسٹریشن آن لائن پورٹل کے ذریعے کی جاتی ہے اور جو رجسٹرڈ کاشتکار مقرر کردہ خریداری کی مدت کے اندر اور طے شدہ معیار کی شرائط کے مطابق ہوتے ہیں ان کے ذریعے ایف سی آئی سمیت سرکاری ایجنسیوں کو جو بھی غلہ بیچا جاتا ہے، اسے کم از کم امدادی قیمتوں پر خریدا جاتا ہے۔ سرکاری ایجنسیاں زرعی پیداوار مارکیٹ کمیٹیوں  / عارضی خریداری مراکز / مقامات پر ایم ایس پی کے کام کاج انجام دیتی ہیں۔ خریداری مراکز کے مقامات اور تعداد کا تعین ریاستی سرکاروں کے مشورے سے کیا جاتا ہے۔
ایم ایس پی پر دالوں کی خریداری بھی متعلقہ ریاستی حکومت کی درخواست پر مبنی پی ایم-آشا امدادی قیمت اسکیم  کے تحت کی جاتی ہے۔ پی ایس ایس کے تحت خریداری مرکزی نوڈل ایجنسیوں کے ذریعے سرکاری نامزد خریداری ایجنسیوں سے براہ راست آن لائن پورٹل میں رجسٹر شدہ کسانوں سے کی جاتی ہے۔ خریداری مراکز کسانوں کی سہولت کے پیش نظر مرکزی نوڈل ایجنسیوں کے ذریعے ریاستی سرکار کے مشورے سے کھولے جاتے ہیں۔
کاشتکاروں کو سرکاری خریداری مراکز پر اناج فروخت کرنے کا اختیار ہوتا ہے اور اگر انھیں کھلی منڈی میں ایم ایس پی سے بہتر شرائط اور دام مل جاتے ہیں تو وہاں اپنی پیداوار فروخت کرنے کے لیے آزاد ہیں۔ مزید برآں مجموعی طور پر مارکیٹ ایم ایس پی اور سرکار کی خریداری کی کارروائیوں کے اعلان کا لحاظ رکھتی ہے جس کے نتیجے میں مختلف نوٹیفائیڈ اناج کے لیے ایم ایس پی پر یا اس سے زیادہ دام پر نجی خریداری ہوتی ہے۔
یہ معلومات آج زراعت اور کسان بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں دیں۔